અમદાવાદ: પેટ્રોલ-ડીઝલના ભાવમાં થયેલા જંગી વધારાના વિરોધમાં ભારત બંધની અમદાવાદ સહિતના ગુજરાતના અન્ય શહેરોમાં ખાસ અસર નથી દેખાઈ રહી. અમદાવાદ, વડોદરા, રાજકોટમાં કેટલાક સ્થળોએ કોંગ્રેસના કાર્યકર્તાઓએ દુકાનો તેમજ પેટ્રોલપંપ બંધ કરાવી હોવાના અહેવાલ છે. કેટલીક જગ્યાએ સ્કૂલો પણ બંધ કરાવવામાં આવી છે. અમદાવાદના રિલિફ રોડ અને ન્યૂ ક્લોથ માર્કેટના વેપારીઓના જણાવ્યા અનુસાર, કોંગ્રેસના ધારાસભ્ય તેમજ અન્ય નેતાઓ ગઈકાલથી દુકાનો બંધ કરવા માટે કહી રહ્યા છે, તેવામાં મિલકતને કોઈ નુક્સાન ન થાય તે માટે વેપારીઓ આજે આખો દિવસ વેપાર-ધંધા બંધ રાખી શકે છે. સુરતમાં પણ કેટલીક કોલેજોને બંધ કરાવવામાં આવી છે. જોકે, છૂટીછવાઈ ઘટનાને બાદ કરતા બંધની ખાસ અસર નથી જોવા મળી. આગળ જુઓ, ગુજરાતના વિવિધ શહેરોમાં બંધની કેવી છે અસર.